Η **Τάρα Λι Πάτρικ** (αγγλικά:*Tara Leigh Patrick*, γενν. στις 20 Απριλίου 1972), γνωστή επαγγελματικά ως **Κάρμεν Ελέκτρα** (*Carmen Electra*), είναι Αμερικανίδα μοντέλο, ηθοποιός, τηλεοπτική προσωπικότητα, τραγουδίστρια και χορεύτρια. Ξεκίνησε τη σταδιοδρομία της ως τραγουδίστρια μετά τη μετακίνησή της στη Μινεάπολις, όπου γνωρίστηκε με τον Prince, ο οποίος παρήγαγε το αυτότιτλο πρώτο της στούντιο άλμπουμ. Η Ελέκτρα ξεκίνησε να κάνει αισθησιακές φωτογραφίσεις το 1996 με πολυάριθμες εμφανίσεις στο περιοδικό *Playboy*. Αργότερα, μετακόμισε στο Λος Άντζελες για να ακολουθήσει σταδιοδρομία ως ηθοποιός, παίζοντας το ρόλο της Lani McKenzie στην τηλεοπτική σειρά *Baywatch* (1997-1998). Η Ελέκτρα παρουσίασε το *Singled Out* (1997-1998) του MTV. 

Η Ελέκτρα έκανε το κινηματογραφικό της ντεμπούτο στην κωμωδία τρόμου *American Vampire* (1997) και στη συνέχεια εμφανίστηκε σε μία σειρά από επιτυχημένες ταινίες, συμπεριλαμβανομένων των *Good Burger* (1998), *Get Over It* (2001), *Strarsky & Hutch* (2004) και *Cheaper by the Dozen 2* (2005). Επίσης, έχει εμφανιστεί σε πολλές ταινίες παρωδίες, όπως το franchise *ταινιών Scary Movie* (2000, 2006), το *Date Movie* (2006), το *Epic Movie* (2007), το *Meet the Spartans* (2008) και το *Disaster Movie* (2008). Το 2005, εντάχθηκε στο cast της τηλεοπτικής σειράς, *Tripping the Rift*. Περιστασιακά δούλεψε ως χορεύτρια με τις Pussycat Dolls, κυρίως ως επίσημη προσκεκλημένη της ομάδας στο VH1 Divas 2004.

Πρώιμη ζωή
----------

Η Ελέκτρα γεννήθηκε ως Τάρα Λι Πάτρικ στις 20 Απριλίου 1972 στο Σάρονβιλ του Οχάιο, από τον Χάρι Πάτρικ, κιθαρίστα και ηθοποιό και τη σύζυγό του Πατρίσια (ετ. 1998), τραγουδίστρια. Η νεότερη των έξι παιδιών (έχει τέσσερις αδελφούς και μία αδελφή), η Ελέκτρα παρακολούθησε το Δημοτικό Σχολείο Αν Βέιγκελ και σπούδασε χορό στο υπό την Γκλόρια Τζ. Σίμπσον στο στούντιο Καλλιτεχνών Χορού στο Γουέστερν Χιλς μέχρι την ηλικία των εννέα, όταν γράφτηκε στη Σχολή Δημιουργικών και Παραστατικών Τεχνών (SCPA) Εκεί, ήταν μεγαλύτερη συμμαθήτρια του Νικ Λασέι, με τον οποίο εμφανίστηκε σε μία παραγωγή του *Peter Pan*.  Η Ελέκτρα, η οποία δήλωσε στο People Magazine το 1997 ότι «ήθελε να χορέψει στο Broadway», αποφοίτησε από το Λύκειο Πρίστον στο Σάρονβιλ το 1990, έχοντας μεταφερθεί εκεί από την SCPA δύο χρόνια πριν. Επιπροσθέτως, η παρακολούθησε και αποφοίτησε από τη Σχολή Μοντέλων του Μπάρμπιζον στο Σινσινάτι.

Η Ελέκτρα είναι ολλανδικής, αγγλικής, γερμανικής και ιρλανδικής καταγωγής και ήταν πολύ κοντά στην οικογένειά της. Είπε για τη μητέρα της, «Η μητέρα μου ήταν ο βράχος μου» και χαρακτήρισε την μεγαλύτερη αδερφή της Ντέμπι ως «δεύτερη μητέρα για μένα». Όταν η Ντέμπι μετακόμισε στο Ιλινόις, η Ελέκτρα είπε ότι η ζωή της «περιστρέφεται γύρω από τη μαμά μου. Ήταν η καλύτερη φίλη μου στη ζωή μου 24/7, είτε την ήθελα εκεί είτε όχι».

Σταδιοδρομία
------------

### Αρχές

Η Ελέκτρα ξεκίνησε την επαγγελματική της σταδιοδρομία το 1990 ως χορεύτρια στο Kings Island στο Μέισον, στην έκθεση «It's Magic», μία από τις πιο δημοφιλείς παραστάσεις στην ιστορία του πάρκου. Το 1991 μετακόμισε στη Μινεάπολις της Μινεσότα, όπου συνάντησε τον τραγουδιστή και τραγουδοποιό Prince. Λίγο αργότερα, η Ελέκτρα υπέγραψε σύμβαση ηχογράφησης με την Paisley Park Records του Prince και ξεκίνησε μία βραχύβια σταδιοδρομία τραγουδιού. Δεκαετίες αργότερα θα επέστρεφε στη μουσική, ερμηνεύοντας περιστασιακά με τις The Pussycat Dolls, κυρίως ως επίσημη προσκεκλημένη της ομάδας όταν μοιράζονταν τη σκηνή με καλλιτέχνες όπως η Πάτι ΛαΜπέλ και η Ντέμπι Χάρι στο *VH1 Divas 2004*. Κατά τη διάρκεια του χρόνου της στην Paisley Park Records, έγινε επίσημα γνωστή ως *Κάρμεν Ελέκτρα*. 

Το 1995, η Ελέκτρα άρχισε να εμφανίζεται σε τηλεοπτικές εκπομπές. Το Μάιο του 1996, εμφανίστηκε σε γυμνή φωτογράφιση στο περιοδικό *Playboy*, την πρώτο από τις πολλές. Αυτή η έκθεση οδήγησε σε τηλεοπτικές εμφανίσεις υψηλότερου προφίλ, μεταξύ των οποίων το *Baywatch* (ηθοποιός 1997-1998, ως Lani McKenzie) και το *Singled Out* του MTV. Επέστρεψε στο *Baywatch* για την ταινία επανένωσης του 2003, *Baywatch: Hawaiian Wedding*. 

Η Ελέκτρα εμφανίστηκε στο *Playboy* τέσσερις φορές: τον Ιούνιο του 1997, το Δεκέμβριο του 2000, τον Απρίλιο του 2003 και στο επετειακό τεύχος του Ιανουαρίου 2009. Ήταν στο εξώφυλλο των τριών τελευταίων. 

Το 1997, η Ελέκτρα εμφανίστηκε στις ταινίες *American Vampire* και *Good Burger*. 

Το 1997, η Ελέκτρα φωτογραφήθηκε για τα εξώφυλλα των βιβλίων κομικς *Razor και Ladies of London Night* από το London Night Studios. Επίσης, εμφανίστηκε σε διαφημίσεις για προϊόντα βαφής μαλλιών ανδρών του *Maxim* (2004-2005). Το 2006, υπέγραψε ως εκπρόσωπος μοντέλων για τη Ritz Camera & Image, όπου εμφανίστηκε στις τηλεοπτικές και έντυπες διαφημίσεις της, με τον CEO Ντέιβιτν Ριτζ. Εμφανίsthke σε μερικά βίντεο διακωμώδησης της lonelygirl15 που διαφήμιζαν το *Epic Movie.* Την ίδια χρονιά, εμφανίστηκε ως πρόσωπο και εκπρόσωπος για τα καλλυντικά Max Factor στις τηλεοπτικές και έντυπες διαφημίσεις της. Το 2007, έγινε δημοσιευμένη συγγραφέας με την κυκλοφορία του βιβλίου της, *How to Be Sexy*. Είναι η μεγαλύτερη σε ηλικία γυναίκα εξωφύλλου στην ιστορία του περιοδικού FHM.

Το 1999, εμφανίστηκε στο μουσικό βίντεο της Bloodhound Gang με τίτλο «The Inevitable Return of the Great White Dope». Την ίδια χρονιά εμφανίστηκε στην ταινία *The Mating Habits of the Earthbound Human*. 

### Κινηματογράφος και άλλα έργα

 Η Ελέκτρα κάνει μία τηλεοπτική διαφήμιση για το «Thy Styler». 
Οι κινηματογραφικές εμφανίσεις της δεκαετίας του 2000 της Ελέκτρα περιλαμβάνουν την ταινία τρόμου *Scary Movie* (2000). Το 2004, εμφανίστηκε στο remake της τηλεοπτικής εκπομπής της δεκαετίας του 1970 *Starsky & Hutch* (2004), για την οποία κέρδισε ένα κινηματογραφικό βραβείο MTV για το Καλύτερο Φιλί. Οι μετέπειτα ταινίες της κατά τη διάρκεια αυτής της δεκαετίας, περιλαμβάνουν το *Cheaper by the Dozen 2* (2005), τις *Scary Movie 4* και *Date Movie* (2006), το *Epic Movie* (2007) και τις *Meet the Spartans* και *Disaster Movie* το 2008. 

Το 2002, ένα εξαφανισμένο είδος μύγας ονομάστηκε *Carmenelectra shechisme* προς τιμήν της «υπέροχης ανατομικής δομής» της Ελέκτρα.

Το 2004, η Ελέκτρα εμφανίστηκε ως χαρακτήρας στο βιντεοπαιχνίδι *Def Jam: Fight for NY* και ως μία από τις προκλήσεις διασημότητας στο βιντεοπαιχνίδι *ESPN NFL 2K5*. 

Το 2005, εμφανίστηκε σε ένα επεισόδιο του *House* (σειρά 1, επ. 21), στο οποίο υποδήθηκε τον εαυτό της ως τραυματισμένη παίκτρια γκολφ και μία τραυματισμένη αγρότισα, στη φαντασίωση του House. Την ίδια χρονιά, εντάχθηκε στο φωνητικό cast της σειράς κινουμένων σχεδίων *Tripping the Rift*, αντικαθιστώντας τη Τζίνα Γκέρσον ως τη φωνή του σέξι ανδροειδούς «Έξι». Επίσης, το 2005, ξεκίνησε το Πρωτάθλημα Πάλης Γυμνών Γυναικών, ενεργώντας ως επίτροπος για την προώθηση της επαγγελματικής πάλης. Στα τέλη του 2006, εμφανίστηκε σε διαφημίσεις για το Taco Bell. 

Η Ελέκτρα εμφανίστηκε ως κριτής στη Σεζόν 8 του *So You Think You Can Dance* στις 6 Ιουλίου 2011. Εμφανίστηκε μαζί με τους τακτικούς κριτές Νάιτζελ Λίθγκοου και Μέρι Μέρφι και τον επίσης καλεσμένο κριτή Τράβις Γουόλ. Το 2012, η Ελέκτρα εντάχθηκε *στο Britain's Got Talent* ως καλεσμένη κριτής για τις ακροάσεις που έγιναν στο Λονδίνο, όπου ενήργησε ως αντικαταστάτρια της Αμάντα Χόλντεν, η οποία απουσίαζε λόγω επιπλοκών μετά τη γέννηση του παιδιού της.

Προσωπική ζωή
-------------

 Η Ελέκτρα το 2013. 
Τον Αύγουστο του 1998, η μητέρα της Ελέκτρα πέθανε από καρκίνο στον εγκέφαλο και δύο εβδομάδες αργότερα, η μεγαλύτερη αδελφή της, Ντέμπι, πέθανε από καρδιακή προσβολή. Κατά τη διάρκεια αυτής της περιόδου, η Ελέκτρα έβγαινε με τον αστέρα του ΝΒΑ, Ντένις Ρόνταμαν. Παντρεύτηκαν το Νοέμβριο του 1998 στο Παρεκκλήσι των Λουλουδιών στο Λας Βέγκας της Νεβάδα. Εννέα μέρες αργότερα, ο Ρόντμαν υπέβαλε αίτηση ακύρωσης, ισχυριζόμενος πως «δεν είχε σώας τα φρένας» όταν το ζευγάρι παντρεύτηκε. Η Ελέκτρα εξήγησε: «Είναι εύκολο να παγιδευτείς σε μια στιγμή. Νομίζεις ότι είναι ρομαντικό, αλλά τότε συνειδητοποιείς, *Θεέ, το κάναμε στο Βέγκας;.* Είναι σαν να παίρνεις ένα cheeseburger σε ένα εστιατόριο γρήγορου φαγητού.» Το ζευγάρι συμφιλιώθηκε και γιόρτασε μαζί την Πρωτοχρονιά, αλλά τέσσερις μήνες αργότερα συμφώνησαν αμοιβαία να τερματίσουν τον γάμο τους τον Απρίλιο του 1999, υπό «φιλικές συνθήκες».

Πέντε χρόνια αργότερα, η Ελέκτρα έδωσε μία συνέντευξη στο *Glamour,* στην οποία παραδέχτηκε ότι παντρεύτηκε τον Ρόντμαν το 1998 σε άμεση ανταπόκριση στο συναισθηματικό πόνο της απώλειας της μητέρας και της αδερφής της.

Στις 22 Νοεμβρίου 2003, η Ελέκτρα παντρεύτηκε τον Ντέιβ Ναβάρο, πρώτο κιθαρίστα του ροκ συγκροτήματος Jane's Addiction. Το ζευγάρι επισημοποίεισε την ερωτοτροπία και το γάμο τους σε μια τηλεοπτική εκπομπή του MTV που ονομάστηκε *'Til Death Do Us Part: Carmen και Dave.* Στις 17 Ιουλίου 2006, αυτή και ο Ναβάρο ανακοίνωσαν το χωρισμό τους και η Ελέκτρα υπέβαλε αίτηση διαζυγίου στις 10 Αυγούστου 2006, το οποίο αποφασίστηκε στις 20 Φεβρουαρίου 2007.

Τον Απρίλιο του 2008, ο εκπρόσωπος της Ελέκτρα επιβεβαίωσε ότι αραβωνιάστηκε τον Ρομπ Πάτερσον, μέλος του nu metal συγκροτήματος Otep και του χαρντ ροκ συγκροτήματος Filter. Παρά το γεγονός ότι έμειναν αραβωνιασμένοι για αρκετά χρόνια, το ζευγάρι δεν παντρεύτηκε και το 2012 η Ελέκτρα εμφανίστηκε ως μία από τις διασημότητες bachelorettes στην τηλεοπτική εκπομπή ραντεβού *The Choice.*

### Φιλανθρωπικό έργο

Η Ελέκτρα διοργάνωσε έναν έρανο για το Head to Hollywood, μία μη κερδοσκοπική οργάνωση που προσφέρει υποστήριξη σε επιζώντες από εγκεφαλικό όγκο. Άλλα φιλανθρωπικά ιδρύματα που η ίδια υποστηρίζει περιλαμβάνουν Elevate Hope, μία φιλανθρωπική οργάνωση που υποστηρίζει κακοποιημένα και εγκαταλελειμμένα παιδιά και το HollyRod Foundation, το οποίο παρέχει ιατρική, φυσική και συναισθηματική υποστήριξη σε άτομα που πάσχουν από εξουθενωτικές συνθήκες ζωής, ιδίως τη νόσο του Πάρκινσον.

Φιλμογραφία
-----------

| Έτος | Τίτλος | Ρόλος | Σημειώσεις |
| --- | --- | --- | --- |
| 1997 | *American Vampire* | Sulka |  |
| 1997 | *Good Burger* | Roxanne |  |
| 1998 | *Starstruck* | Iona Shirley |  |
| 1998 | *The Chosen One: Legend of the Raven* | McKenna Ray / The Raven |  |
| 1999 | *The Mating Habits of the Earthbound Human* | Jenny Smith |  |
| 1999 | *Christmas Vacation 2000* | Esmerelda |  |
| 2000 | *Scary Movie* | Drew Decker |  |
| 2001 | *Sol Goode* | Treasure |  |
| 2001 | *Perfume* | Simone |  |
| 2001 | *Get Over It* | Mistress Moira |  |
| 2002 | *Rent Control* | Audrey |  |
| 2002 | *Whacked!* | Laura |  |
| 2002 | *Cleavage* | Ο εαυτός της | Τηλεοπτική ταινία |
| 2002 | *Electra's Guy* | Ο εαυτός της | Τηλεοπτική ταινία |
| 2003 | *Uptown Girls* | Celebrity |  |
| 2003 | *My Boss's Daughter* | Tina |  |
| 2004 | *Starsky & Hutch* | Staci |  |
| 2004 | *Mr. 3000* | Ο εαυτός της |  |
| 2004 | *Max Havoc: Curse of the Dragon* | Debbie |  |
| 2004 | *Monster Island* | Ο εαυτός της |  |
| 2005 | *Dirty Love* | Michelle Lopez |  |
| 2005 | *Lil' Pimp* | Honeysack | Ρόλος φωνής |
| 2005 | *Getting Played* | Lauren |  |
| 2005 | *Cheaper by the Dozen 2* | Serena Murtaugh |  |
| 2005 | *Searching for Bobby D* | Rebecca |  |
| 2006 | *Date Movie* | Anne |  |
| 2006 | *Scary Movie 4* | Holly |  |
| 2006 | *Hot Tamale* | Riley |  |
| 2006 | *National Lampoon's Pledge This!* | Ο εαυτός της |  |
| 2006 | *Lolo's Cafe* | Desiree | Τηλεοπτική ταινία, φωνή |
| 2007 | *Epic Movie* | Mystique |  |
| 2007 | *I Want Candy* | Candy Fiveways |  |
| 2007 | *Full of It* | Herself |  |
| 2008 | *Christmas in Wonderland* | Ginger Peachum |  |
| 2008 | *Meet the Spartans* | Gorgo |  |
| 2008 | *Hollywood Residential* | Herself |  |
| 2008 | *Disaster Movie* | Beautiful Assassin |  |
| 2009 | *Leisure Suit Larry: Box Office Bust* | Ginger Vitus | Ρόλος φωνής |
| 2009 | *Oy Vey! My Son Is Gay!!* | Sybil Williams |  |
| 2010 | *Barry Munday* | Iconic Beauty |  |
| 2011 | *Mardi Gras: Spring Break* | Ο εαυτός της |  |
| 2012 | *2-Headed Shark Attack* | Anne Babish |  |
| 2012 | *The Axe Boat* | Veronica | Ταινία μικρού μήκους |
| 2014 | *Lap Dance* | Lexus |  |
| 2015 | *Chocolate City* | Club DJ |  |
| 2015 | *Book of Fire* | Theodora |  |
|

### Τηλεόραση

| Έτος | Τίτλος | Ρόλος | Σημειώσεις |
| --- | --- | --- | --- |
| 1996 | *Erotic Confessions* | Διευθύντρια | 1 επεισόδιο |
| 1996 | *Baywatch Nights* | Candy | 1 επεισόδιο |
| 1997 | *All That* | Sue | 1 επεισόδιο |
| 1997–1998 | *Baywatch* | Lani McKenzie |  |
| 1997 | *Pacific Blue* | Lani McKenzie | 1 επεισόδιο |
| 1997 | *Singled Out* | Παρουσιάστρια |  |
| 1997 | *Just Shoot Me!* | Ο εαυτός της | 1 επεισόδιο |
| 1998 | *Hyperion Bay* | Sarah Hicks | 8 επεισόδια |
| 2000 | *VH1's 100 Greatest Artists of Hard Rock* | Παρουσιάστρια |  |
| 2002 | *Off Centre* | Ο εαυτός της | 2 επεισόδια |
| 2002 | *Carmen and Dave: An MTV Love Story* | Ο εαυτός της |  |
| 2002 | *The Simpsons* | Ο εαυτός της | Επεισόδιο: «The Frying Game», φωνή |
| 2002–2004 | *Livin' Large* | Παρουσιάστρια |  |
| 2002 | *BattleBots* | Παρουσιάστρια |  |
| 2003 | *Dance Fever* | Ο εαυτός της | 6 επεισόδια |
| 2003 | *Baywatch: Hawaiian Wedding* | Lani McKenzie |  |
| 2004 | *'Til Death Do Us Part: Carmen and Dave* | Ο εαυτός της | 7 επεισόδια |
| 2004 | *Monk* | Chloe Blackburn | 1 επεισόδιο |
| 2004–2005 | *Manhunt: The Search for America's Most Gorgeous Male Model* | Παρουσιάστρια |  |
| 2004–2005 | *Tripping the Rift* | Six | 13 επεισόδια, φωνή |
| 2005 | *Summerland* | Mona | 5 επεισόδια |
| 2005 | *Hope & Faith* | Carmen | 1 επεισόδιο |
| 2005 | *American Dad!* | Lisa Silver | 1 επεισόδιο, φωνή |
| 2005 | *House M.D.* | Ο εαυτός της | 1 επεισόδιο |
| 2005 | *Stacked* | Nikki | 1 επεισόδιο |
| 2005–2006 | *Joey* | Ο εαυτός της | 2 επεισόδια |
| 2007 | *Full Frontal Fashion* | Καλεσμένη παρουσιάστρια |  |
| 2008–present | *ChartBlast* | Παρουσιάστρια | MTV Ιταλίας |
| 2009 | *Perfect Catch* | Παρουσιάστρια | E! Ην. Βασίλειο |
| 2009 | *Reno 911!* | Miss Uecker | 1 επεισόδιο |
| 2012 | *90210*  | Vesta | 2 επεισόδια |
| 2013 | *Suburgatory*  | Ο εαυτός της | 1 επεισόδιο |
| 2013 | *Fra Sydhavn til West Coast* | Ο εαυτός της | 1 επεισόδιο |
| 2014 | *Franklin & Bash* | Bridget Barnes | 1 επεισόδιο |
| 2014 | *The Birthday Boys* | Myrtle | 1 επεισόδιο |
| 2016 | *Jane the Virgin* | Ο εαυτός της | 1 επεισόδιο |
|

Δισκογραφία
-----------

#### Άλμπουμ

* *Carmen Electra* (1993)

#### Singles

* Go Go Dancer (1992)
* Everybody Get on Up (1993)
* Fantasia Erotica (1993)
* Fun (1998)
* I Like It Loud (2012)
* Bigger Dick (μαζί με Μαμς Τέιλορ) (2013)
* WERQ (2014)
* Around the World (2014)

Παραπομπές
----------

1. ↑  Ανακτήθηκε στις 21  Μαΐου 2019.
2. ↑  Ανακτήθηκε στις 23  Μαΐου 2019.
3. ↑  Ανακτήθηκε στις 14  Ιουνίου 2019.
4. ↑  «Carmen Electra». *Biography.com*. The Biography Channel. Αρχειοθετήθηκε από το πρωτότυπο στις 15 Νοεμβρίου 2018. Ανακτήθηκε στις Απριλίου 17, 2017.
5. ↑  Carmen Electra Biography (1972–). Filmreference.com.
6. ↑  Carmen Electra Biography (1972–). Facebook.com.
7. ↑  «Biography for Carmen Electra». imdb.com. Ανακτήθηκε στις 6 Αυγούστου 2013.
8. ↑  «Carmen Electra Biography». StarPulse.com. Αρχειοθετήθηκε από το πρωτότυπο στις 23 Ιουνίου 2013. Ανακτήθηκε στις 6 Αυγούστου 2013.
9. 1 2  «Carmen Electra Biography – Yahoo! Movies». Yahoo.com. Αρχειοθετήθηκε από το πρωτότυπο στις Οκτωβρίου 23, 2013. Ανακτήθηκε στις 6 Αυγούστου 2013.
10. ↑  «FOXNews.com – Carmen Electra Biography – Carmen Electra Video Pics – Fox News Channel». Fox News Channel. Οκτωβρίου 6, 2006. Αρχειοθετήθηκε από το πρωτότυπο στις Απριλίου 23, 2012.. Ανακτήθηκε στις Ιουνίου 23, 2019.
11. 1 2  «Celebrity Central / Top 25 Celebs - Carmen Electra». *People.com*. Time, Inc. Ανακτήθηκε στις 6 Αυγούστου 2013.
12. ↑  «Carmen Electra Timeline». *Speak Carmenese*. speakcarmenese.com. Αρχειοθετήθηκε από το πρωτότυπο στις Δεκεμβρίου 6, 2013. Ανακτήθηκε στις 7 Αυγούστου 2013.
13. ↑  «Barbizon Modeling and Acting School Alumni».
14. ↑  «Carmen's electric moves. Baywatch Babe's New Strip Aerobics DVD Really Works Up a Sweat It's not sleazy, it's for you to be sexy for your boyfriend or hubby.(News) – The Mirror (Λονδίνο, Αγγλία) – Questia Online Library».
15. 1 2  Σάντελ, Λόρι (Μαΐου 2004). «How I survived tragedy-twice». *Glamour*. Conde Nast Publications, Inc. Αρχειοθετήθηκε από το πρωτότυπο στις Αυγούστου 26, 2011. Ανακτήθηκε στις 7 Αυγούστου 2013.
16. ↑  «Kings Island website – Event page: Labor Day Weekend – Carmen Electra». King's Island. Αρχειοθετήθηκε από το πρωτότυπο στις Απριλίου 30, 2009.
17. ↑  Error on call to Template:Cite interview: Parameter **subject** (or **last**) must be specified
18. ↑  Τσίου, Μέλοντι (Μαΐου 25, 2016). «Carmen Electra Opens Up About the First Time She Met Prince: He 'Was So Extraordinarily Generous'». *People*. Ανακτήθηκε στις Δεκεμβρίου 27, 2016.
19. ↑  «VH1 DIVAS 2004». *VH1*. Αρχειοθετήθηκε από το πρωτότυπο στις 26 Σεπτεμβρίου 2020. Ανακτήθηκε στις Σεπτεμβρίου 15, 2019.
20. ↑  *Razor and the Ladies of London Night* at The Comic Book Database Αρχειοθετήθηκε 2011-07-08 στο Wayback Machine.. Comicbookdb.com.
21. ↑  «Carmen Electra Biography». CarmenElectra.com. Ανακτήθηκε στις 7 Αυγούστου 2013.
22. ↑  «For Carmen Electra, Secret to being sexy starts on the inside first». *IANS*. news.biharprabha.com. Ανακτήθηκε στις 7 Μαρτίου 2014.
23. ↑  *The Nabokovian, Issues 56-59*. Vladimir Nabokov Society. 2006.
24. ↑  «Naked Women's Wrestling League Homepage». Αρχειοθετήθηκε από το πρωτότυπο στις 1 Αυγούστου 2007. Ανακτήθηκε στις 10 Μαρτίου 2020.
25. ↑  Walls, Jeannette. "Rodman says Electra never got over him" MSNBC, Αυγούστου 10, 2006
26. ↑  Ρέιχ, Άσλεϊ (22 Μαρτίου 2011). «Shortest Celebrity Marriages: Dennis Rodman and Carmen Electra: 9 days». Huffington Post. Ανακτήθηκε στις 7 Αυγούστου 2013.
27. ↑  «RODMANS TO DIVORCE». *People.com*. Time, Inc. 24 Μαρτίου 1999. Ανακτήθηκε στις 7 Αυγούστου 2013.
28. ↑  «Rodman, Electra ready for divorce». *The Argus-Press*. AP: σελ. 11. 7 Απριλίου 1999.. Ανακτήθηκε στις 7 Αυγούστου 2013.
29. ↑  Til Death Do Us Part: Carmen + Dave TV Show – Til Death Do Us Part: Carmen + Dave Television Show – Αρχειοθετήθηκε 2012-09-10 στο Wayback Machine.. Tv.com (3 Μαρτίου 2004).
30. ↑  Elisa, Amy. (20 Φεβρουαρίου 2007) Carmen Electra & Dave Navarro: It's Officially Over – Divorced, Carmen Electra, Dave Navarro Αρχειοθετήθηκε 2012-02-05 στο Wayback Machine.. *People*.
31. ↑  «Carmen Electra Files for Divorce». Αρχειοθετήθηκε από το πρωτότυπο στις Ιουνίου 8, 2011. Ανακτήθηκε στις Αυγούστου 10, 2006.
32. ↑  «Carmen Electra Engaged to Rob Patterson». *People*. Απριλίου 24, 2008. Ανακτήθηκε στις 25 Νοεμβρίου 2009.
33. ↑  Γκρέι, Μαρκ (Ιανουαρίου 10, 2010). «Carmen Electra: The Wedding Non-Planner». *People*. Αρχειοθετήθηκε από το πρωτότυπο στις 2013-05-31.. Ανακτήθηκε στις Αυγούστου 6, 2013.
34. ↑  "Fox's 'The Choice' cast revealed! Joe Jonas, Dean Cain, The Situation, many more" Αρχειοθετήθηκε 2013-03-24 στο Wayback Machine.. *Entertainment Weekly*.
35. ↑  Carmen Electra's Charity Work, Events and Causes. Look To The Stars. Ανακτήθηκε στις 5 Απριλίου 2013.

Εξωτερικοί σύνδεσμοι
--------------------

* Επίσημος ιστότοπος
* Κάρμεν Ελέκτρα, επίσημος λογαριασμός στο Facebook.
* Κάρμεν Ελέκτρα στο Instagram
* Κάρμεν Ελέκτρα στο Twitter
* Carmen Electra στην IMDb
* «Dirty Dozen: Carmen Electra». *Playboy*. Αρχειοθετήθηκε από το πρωτότυπο στις 9 Μαρτίου 2009.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85679470
* **Europeana**: agent/base/23310
* LCCN: n2003080084
* ISNI: 0000 0001 1450 6916
* GND: 125009151
* BNF: cb14174872c (data)
* MusicBrainz: 26ec2015-615d-4e6c-97e9-afadfc286f42
* NKC: xx0058691
* BNE: XX1497926

 |

 |